Paterna s’adhereix als acords del Consell perquè no es deixe sense subministrament elèctric ni aigua a famílies
11/12/2015

# Paterna s’adhereix als acords del Consell perquè no es deixe sense subministrament elèctric ni aigua a famílies

[![Imatge d'una aixeta de dutxa](/images/noticias/2015/12/luz-agua.jpg)](/images/noticias/2015/12/luz-agua.jpg)

11.12.2015

L’alcalde, Juan Antonio Sagredo, comunicarà a la conselleria de Vivenda, Obres Públiques i Vertebració del Territori casos de persones en situació de vulnerabilitat

L’Ajuntament de Paterna s’adhereix als acords del Consell de la Generalitat Valenciana perquè no es deixe sense subministrament elèctric ni aigua a famílies de la localitat. Així ho ha anunciat l’Alcalde, Juan Antonio Sagredo, després de coordinar-se amb el director general de l’Administració Local, Antoni Such.

El primer edil comunicarà a la conselleria de Vivenda, Obres Públiques i Vertebració del Territori aquells casos de persones en situació de vulnerabilitat detectats pels servicis socials de l’Ajuntament.

Les persones beneficiàries hauran de tindre ingressos inferiors a 11.000 euros anuals (o 14.500 si tenen a càrrec seu persones en situació de dependència) i els imports màxims per a electricitat seran 300 euros i 60 en el cas del rebut de l’aigua.

L’alcalde ha subratllat que, a més d’este acord, l’Ajuntament està també en estreta col•laboració amb les companyies subministradores d’electricitat i aigua per a amortir els efectes de la pobresa energètica i que cap família es quede sense subministrament, especialment a l’hivern.

Sagredo ha assenyalat que “treballarem braç a braç amb la Generalitat Valenciana i amb els servicis socials de l’Ajuntament de Paterna per a assegurar el benestar dels nostres veïns i veïnes”.